**Z Á P I S N I C A  č. 2017009/KÚPSaŽP**

zo zasadnutia komisie MsZ - Komisie územnoplánovacej, stavebnej a životného prostredia

**Dátum :** 01.03.2017/18:00h

**Miesto** : zasadacia miestnosť MsÚ, Hlavná 1, Stupava

**Prezencia:** - prítomní podľa priloženej prezenčnej listiny

|  |  |  |  |  |  |
| --- | --- | --- | --- | --- | --- |
| **Predseda:** | Ing. Kalivoda Rudolf | **Členovia:**  | Ing. arch. Seppová Mária | **Hostia:** | Ing. arch. Eva Balašová |
| **Podpredseda:** |  |  | Ing. Lakoštík Adrián |  | Ing. arch. Karol Balaš |
| **Tajomník:** | Ing. Vigh Roman |  | Mgr. Poláček Pavol |   |  |
|  |  |  |  |  |  |
|  |  |  |  |  |  |
| **Ospravedlnení:**  |  |  | DI. arch. Vopička Petr |  |  |
|  |  |  |  |  |  |
| **Neprítomní:** |  |  | Lachkovič František |  |  |
|  |  |  |  |  |  |

**Program:**

1. Začatie rokovania predsedom komisie.

2. Otvorenie

3. Prerokovanie rozpracovaného „Návrhu Zadania pre urbanistickú štúdiu centrálnej mestskej zóny I“.

4. Diskusia

5. Záver

**Bod č.1: Začatie rokovania predsedom komisie**

Dňa 01.04.2017 od 18:00h v zasadacej miestnosti Mestského úradu v Stupave zasadala Komisia územnoplánovacia, stavebná a životného prostredia.

**Bod č.2: Otvorenie**

Prítomných členov a hostí privítal predseda Komisie Ing. Kalivoda Rudolf. Hosťami komisie boli Ing. arch. Balašová Eva a Ing. arch. Balaš Karol, ktorí sú spracovateľmi materiálu „Návrhu Zadania pre urbanistickú štúdiu centrálnej mestskej zóny I“ (ďalej len „Návrh Zadania“). Rokovania sa nezúčastnil, z pracovných dôvodov DI. arch. Vopička Petr, ktorý sa vopred ospravedlnil a František Lachkovič, ktorý sa komisie nezúčastnil. Ostatní členovia komisie boli prítomní - viď. prezenčná listina v prílohe. O 18:20 bola Komisia uznášania schopná a pripravená zasadať podľa štatútu komisie čl. VI.

Témou rokovania bol bod č.3 podľa programu zasadania.

**Bod č.3: Prerokovanie rozpracovaného „Návrhu Zadania pre urbanistickú štúdiu centrálnej mestskej zóny I“.**

Mesto Stupava objednalo spracovanie „Zadania pre urbanistickú štúdiu centrálnej mestskej zóny I.“ (ďalej len „Zadanie“) u spracovateľky Ing. arch. Balášovej Evy. Toto „Zadanie“ bude podkladom k spracovaniu Urbanistickej štúdie centrálnej mestskej zóny I. , ktorá bude podrobnejšie riešiť predmetnú zónu v súlade s požiadavkou regulácie v územnoplánovacej dokumentácii mesta. Cieľom riešenia je získať podkladový dokument pre usmerňovanie investícií v centrálnej mestskej zóne, ktorý bude môcť byť zapracovaný ako záväzný do územnoplánovacej dokumentácie mesta.

Predseda komisie Ing. Kalivoda Rudolf upozornil v úvode prerokovania na problematiku riešenia dažďových vôd v centre mesta Stupavy a potrebu riešenia dopravy s výhľadovými možnosťami.

Ing. arch. Balašova Eva informovala prítomných o doteraz spracovaných podkladoch a to o „Návrhu zadania“ + grafických prílohách a o zámere spracovania dotazníkov pre majiteľov + prevádzkovateľov nehnuteľností v centre mesta a o dotazníku o prieskume názorov obyvateľov Stupavy na centrum mesta.

Spoločne bola navrhnutá forma zverejnenia dotazníkov s časovým termínom dva týždne. Odporúčané bolo zverejnenie cez webovú stránku mesta Stupava, facebook, úradné tabule a mestsky rozhlas.

Následne prebiehala diskusia k tomuto bodu.

**K bodu č.3.1 Komisia navrhuje uznesenie :**

**Uznesenie č. KÚPSaŽP 2016009/3 :**

Komisia **nemá námietky** a **odporúča** dopracovať predložený „Návrh Zadania“ pre urbanistickú štúdiu centrálnej mestskej zóny I. Ďalej **odporúča** zverejnenie dotazníkov cez webovú stránku mesta Stupava, Facebook, úradné tabule a mestsky rozhlas. Za prijatie uznesenia boli všetci 4 prítomní členovia komisie.

**Bod č.4: Diskusia**

Obsiahle diskusie prebiehali ku každému bodu a preto tento bod bol ukončený.

**Bod č.5: Záver**

Predseda zasadanie ukončil o 20:15 hod.

V Stupave, dňa 16.3.2017

**Zapísal:** Ing. Roman Vígh v.r. **Overil:** Ing. Rudolf Kalivoda v.r.

 Tajomník komisie Predseda komisie